– Канешне, ёсць дзеці, якія робяць не ўсё, аб чым я іх прашу, ёсць тыя, хто не паспявае (на групу з 10 чалавек гэта 1-2 вучні). У мінулым годзе быў адзін вучань, які праз паўтара месяца “знік” з заняткаў. Напэўна, не для ўсіх гэтая форма аптымальна падыходзіць, але мне здаецца, што для зацікаўленых яна “самае тое”. У ліцэістаў з матывацыяй увогуле няма праблем – на мой факультатыў па падрыхтоўцы да ЦТ з іх прыходзіць чалавек 50-60 штотыдзень. Я думаю, каб гэта была некарысна і непатрэбна, так ніхто б не хадзіў. Прычым я кожны год збіраю водгукі і прапановы па ўдасканаленні працэса. Дзеці былі зацікаўлены ў відэаразборах задач – я гэта зрабіў, таму наступнае пакаленне будзе ўжо вучыцца з відэа. Тады ўжо трэба падумаць, чым я буду займацца: дома, калі ў іх нешта не атрымаецца, яны паглядзяць відэа. Калі рашэння задачы няма на серверы, дзеці напішуць справаздачу і я зноў зраблю відэа. Нават, не ведаю тады, хто да мяне будзе прыходзіць па суботах.